Potrivit Jandarmeriei Alba, un convoi format din 5 atelaje hipo, din care făceau parte 13 persoane, printre care și minori, care tranzita județul nostru, din Cluj având destinația Sebeș a fost oprit și verificat de o patrulă de jandarmi, în Aiud.

Deși în contextul actual generat de răspândirea Covid19, jandarmii execută zilnic misiuni de escortare a convoaielor auto care tranzitează județul Alba, astăzi au fost puși în situația de a opri și verifica un convoi format din… 5 atelaje hipo, după ce parcursese peste 100 de kilometri.

Persoanele au declarat că se îndreptau spre Sebeș cu scopul de a găsi locuri de muncă. În urma verificărilor efectuate de jandarmi au fost aplicate 5 sancțiuni contravenționale in valoare totală de 10.000, întrucât persoanele nu dețineau declarații pe proprie răspundere completate cu date valabile.